Juliana Azumah-Mensah

Juliana Azumah-Mensah nyɛla Ghana alaafeei baŋda (Nurse) ni siyaayasa nira. O nyɛla minista nti Paɣaba mini Bihi biɛhigu (minster for Wowen and Children's Affairs), ŋuni lahi nyɛ jintɔra nti Ho East piibupiibu yaɣili din be Volta Region.

 Piligu bɛhigu mini Shikuru Baŋsim 
Koforidua din nyɛ Eastern Region tiŋzuɣu ka bi dɔɣi Juliana silimiin-goli June biɛɣu piiya ni anu yuuni 1950. Zaŋ gbaai yuuni 1956-1964, o chaŋla Roman Catholic primary mini Local Authority Middle Schools din be Agortime-Kpetoe Volta Region. O daa chaŋ Secondary School la OLA Girls Secondary school, Ho din nyɛ Volta Region tiŋzuɣu n daa deei shahara gbaŋ GCE Ordinary Level yuuni 1969. O daa chaŋ United Kingdom Ipswich East Anglia Shikuru nti bohim nursing Sufollk, n daa lee State Registered Nurse silimiin-goli August, yuuni 1973. Yuuni nyanga, ka o chaŋ Saint Peter's Hospital din be Chertsey n yina yuuni 1975 n lɛbi State Certified Midwife.

O daa lahi chaŋ University of Birmingham nti niŋ o postgraduate studies n-nyɛ o Msc in Health management in Administration yuuni 1997.

 Tuma 
Azumah pilla tuma Ministry of Business and Economic Planning office yuuni 1969. O daa chaŋ nti tuɣi o shikuru UK yuuni nyaŋga. O daa tum Ashibitinim pam United Kingdom n nyɛ Nurse mini Midwife.

Azumah daa lahi chaŋ Saudi Arabia nti tum King Abdulaziz University hospital zaŋ gbaai yuuni 1978-yuuni 1984. O labi United Kingdom nti tum Mayday University Hospital zaŋ gbaai yuuni 1984 ti kpa 1987.

O daa labi na Ghana nti lɛbi Principal nurse Ho Ashibiti ni yuma ayi yunni 1988 saha. Zaŋ gbaai yuuni 2001-2005, o mini Catholic Health services n daa tumda ka o be Ho n nye Executive Secretary / Director of Health service Ho Diocese ni Regional Co-ordinating Council.

 Siyaayasa 
Juliana Azumah-Mensah, piligu daa kpela jinaduu yuuni 2004 nti Ho East piibupiibu yaɣili zaŋti National Democratic Congress din nyɛ lem paati. O daa kpela jinaduu silimiin-goli January dabaa ayopɔin yuuni 2005. Yuuni 2008 piibupiibu ka o daa lahi di kuɣu maa.

Tiŋgbani zuɣulana John Atta Mills tuuli daa pii o la Minister of Tourism yuuni 2009. Ka bi daa lahi zaŋɔ lɛbi Minister for Wowen and Children's Affairs yuuni 2010 hali ni yuuni 2012.

 O daŋ 
Juliana Azumah-Mensah nyɛla dooyili lana n mali bihi ayi. O yila Agortime-Kpetoe din be Volta Region Ghana.

 Kundivihira 

Pubu:Lahabaya zaa
Pubu:Ninsala ŋun na be o nyɛvuli ni